Per a Anne Gregory
—No podrà mai un jove
caigut en desesper
per les grans tofes de mel
que et cobreixen l’orella
estimar-te per tu sola
i no pas pels teus cabells daurats.

—Puc, però, cercar-me un tint
i tenyir-los del color que vulgui,
castany, negre o panotxa,
perquè els joves desesperats, així,
m’estimin per mi sola
i no pas pels meus cabells daurats.

—Vaig sentir un vell religiós,
ahir al vespre, declarant
haver trobat un text que demostrava
que només Déu, amada meva,
pot estimar-te per tu sola
i no pas pels teus cabells daurats.

William Butler Yeats

en:For Anne Gregory